डॉक सारांशित करण्यासाठी: प्रातिनिधिक छायाचित्र

या वृत्तानुसार, भारतातील सैनिकांचे सर्वाधिक मृत्यू कुठल्याही युद्धभूमीवर लढताना किंवा नियंत्रण रेषेवर चकमकीदरम्यान न होता इतर कारणांनी होत आहे. 

द टाइम्स ऑफ इंडियाने मिळवलेल्या माहितीनुसार, सर्वांत जास्त सैनिकांना रस्ते अपघातांमध्ये प्राण गमावावे लागतात. त्यानंतर आत्महत्या करणाऱ्या सैनिकांचीही संख्या मोठी आहे.

दरवर्षी तीनही लष्करी सेवेतील जवळजवळ 350 सैनिकांचा मृत्यू रस्ते अपघातात होतो. जवळपास 120 सैनिक आत्महत्येला कवटाळतात. इतर कारणांमध्ये प्रशिक्षणादरम्यान अपघातात किंवा आजारपणामुळं मृत्यू होत असल्याचं म्हटलं आहे.

2014 पासून 6500 सैनिकांचा मृत्यू झाला आहे. युद्धेत्तर सामान्य परिस्थितीत जख्मी होणाऱ्या सैनिकांचं प्रमाण हे 12 पट आहे.

मनमोहन सिंग यांचा मोदींवर टोला

माजी पंतप्रधान मनमोहनसिंग यांनी शनिवारी सूरतमध्ये काँग्रेसच्या प्रचारार्थ घेतलेल्या एका सभेत केंद्र सरकारवर टीका केली.

तुमच्या योजनांना विरोध करणारा प्रत्येक व्यक्ती देशद्रोही नाही. मग त्यांच्याकडे संशयाने का बघितलं जात आहे? हे चुकीचं आहे, असं डॉ. सिंग म्हणाल्याचं वृत्त लोकसत्ताने दिलं आहे.

राजकीय नेत्यांनी शालीनता पाळायला हवी, असा सल्लाही त्यांनी दिला.

मनमोहन सिंग

"नोटाबंदी तसेच वस्तू आणि सेवा कराच्या अंमलबजावणीने जनतेला ज्या वेदना झाल्या त्या पंतप्रधान नरेंद्र मोदी यांना समजल्याच नाहीत. "काळ्या पैशाविरोधात निष्फळ ठरलेली ही मोहीम आहे. यामुळं जनतेला त्रास झाला, खरे चोर मात्र सुटले," असा आरोप त्यांनी केला. 

"कर दहशतवाद वाढला. जणू प्रत्येक व्यक्ती देशद्रोही आहे, असं संशयानं पाहू लागले. हे चुकीचं आहे. राजकीय नेत्यांनी शालीनता पाळायला हवी," असा सल्ला त्यांनी दिला.

नरेंद्र मोदीच्या चहावाला होते, असा प्रचार भाजपनं 2014च्या लोकसभा निवडणुकांमध्ये जोरानं केला होता. आता गुजरात निवडणुकांच्या निमित्तानं पुन्हा हेच चर्चेत आलं आहे.

मनमोहन सिंगांनी या मुद्द्यावर टोला लगावला - "आमची परिस्थिती आधी कशी होती, हे सांगून मला काही मोदींच्या इतिहासाशी स्पर्धा करायची नाही."

केरळ, तामीळनाडूचे 900 मच्छिमार पोहोचले महाराष्ट्राच्या तटावर

'ओखी' चक्रीवादळामुळं समुद्रात मासेमारी करताना भरकटलेले 900 पेक्षा अधिक मच्छिमार सिंधुदुर्गच्या किनाऱ्यावर सुरक्षित पोहोचल्याचं मुख्यमंत्री देवेंद्र फडणवीस यांनी सांगितलं आहे.

लोकसत्ताच्या वृत्तानुसार,...\nडॉक सारख्याच भाषेत सारांश:
कोणत्याही देशाशी युद्धा सुरू नसताना देशात विविध कारणांनी दरवर्षी तब्बल 1600 सैनिकांना प्राण गमवावे लागतात. त्यापैकी 120 सैनिक दरवर्षी आत्महत्या करतात, अशी माहिती टाइम्स ऑफ इंडियाच्या एका वृत्तातून समोर आली आहे.